Klima- og miljødepartementet

Klima- og miljø­departementet (KLD) har ansvaret for blant annet klimapolitikk, bærekraftig bruk og vern av biologisk mangfold, friluftsliv, overgjødsling og oljeforurensing, helse- og miljøfarlige kjemikalier, avfall og gjenvinning, forvaltning av kulturminner og kulturmiljøer, og internasjonalt miljøvernsamarbeid. Klima- og miljødepartementet har ansvaret for fire underliggende etater.

Historikk
Forløperen Miljøverndepartementet ble opprettet 8. mai 1972 som det første i sitt slag i verden. Første statsråd ble Olav Gjærevoll fra Trygve Brattelis første regjering.

1. januar 2014 endret Erna Solbergs regjering navnet fra Miljøverndepartementet til Klima- og miljødepartementet.Offisielt fra statsråd Kommunal- og moderniseringsdepartementet overtok ansvaret for det meste av plan- og bygningsloven. Ansvaret for statens kjøp av klimakvoter ble overført fra Finansdepartementet.

 Avdelinger  
Departementet har i 2019 fem avdelinger, en kommunikasjonsenhet og en stabsenhet.regjeringen.no Klima- og miljødepartementets avdelinger
 Klimaavdelingen
 Hav- og forurensningsavdelingen
 Kulturminneavdelingen
 Naturforvaltningsavdelingen
 Organisasjonsavdelingen

Norske miljøvernministre

MinisterPeriodeOlav Gjærevoll1972Trygve Haugeland1972–1973Helga Gitmark1973Tor Halvorsen1973–1974Gro Harlem Brundtland1974–1979Rolf Hansen1979–1981Wenche Frogn Sellæg1981–1983Rakel Surlien1983–1986Sissel Rønbeck1986–1989Kristin Hille Valla1989–1990Thorbjørn Berntsen1990–1997Guro Fjellanger1997–2000Siri Bjerke2000–2001Børge Brende2001–2004Knut Arild Hareide2004–2005Helen Bjørnøy2005–2007Erik Solheim*2007–2012Bård Vegar Solhjell2012–2013Tine Sundtoft**2013–2015
*Også utviklingsminister
**Klima- og miljøminister fra 16.10.2013.

 Klima- og miljøministre 
MinisterPeriodeVidar Helgesen2015–2018Ola Elvestuen2018–2020Sveinung Rotevatn2020–2021Espen Barth Eide2021–2023Andreas Bjelland Eriksen2023–

 Underliggende etater 
Klima- og miljødepartementet har ansvaret for åtte underliggende etater:Hentet fra Regjeringen.no 4. mars 2013
 Artsdatabanken er en faglig uavhengig kunnskapsbank for naturmangfold. Den formidler kunnskap om arter og naturtyper i Norge. 
 Meteorologisk institutt er et norsk statlig forvaltningsorgan med ansvar for den offentlige meteorologiske tjenesten for sivile og militære formål.
 Miljødirektoratet er Klima- og miljødepartementets rådgivende og utøvende fagorgan innen naturforvaltning og har ansvar for å fremlegge det faglige beslutningsgrunnlag for departementet i arbeidet med klima- og forurensningsspørsmål.
 Norsk kulturminnefond er siden 2002 et virkemiddel innen kulturminnearbeidet. Rentene av fondskapitalen tildeles fondet gjennom eget tildelingsbrev fra Klima- og miljødepartementet. Midlene brukes til tildeling av prosjektmidler og drift av fondet.
 Norsk polarinstitutt er den sentrale statsinstitusjon for kartlegging og gjennomføring av praktiske og vitenskapelige undersøkelser i polarområdene.
 Riksantikvaren er direktorat for kulturminneforvaltningen og Klima- og miljødepartementets rådgivende og utøvende faginstans for forvaltning av kulturminner og kulturmiljøer.
 Skaulen/Etnedal villreinnemd
 Svalbards miljøvernfond

 Tilknyttede virksomheter 
 Enova SF

Referanser

Eksterne lenker


Kategori:Norske departementer
Kategori:Miljømyndigheter
Kategori:Miljøvern i Norge
Kategori:Etableringer i 1972